# David Hockney

|  |
| --- |
| David Hockney |
| britský výtvarník a fotograf |
|
Hockney v roku 2017 |
| Narodenie | 09.07.19379. júl 1937 Bradford, Yorkshire, Spojené kráľovstvo |
| Úmrtie | 11. jún 2026 (88 rokov) Londýn, Spojené kráľovstvo |
| Alma mater | Royal College of Art |
| Partner | Peter Schlesinger Jean-Pierre Gonçalves de Lima |
| Odkazy |
| Webstránka | hockney.com |
| Commons |  David Hockney |
|

|  |  |
| --- | --- |
|  |  Umelecký portál  Britský portál  Biografický portál |

 |

**David Hockney** (\* 9. júl 1937, Bradford, Spojené kráľovstvo – † 11. jún 2026, Londýn) bol britský výtvarník a fotograf. Maľoval, fotografoval, pracoval s iPadmi, leptal, bol autorom litografií, vitráží či dizajnu pre operu.

## Životopis

Jeho otec, Kenneth, odmietal vojnu, nenávidel sociálnu nespravodlivosť, jadrové zbrane a fajčenie. Jeho matka bola hlavnou oporou rodiny a silná metodistka. Mal štyroch súrodencov. V rokoch 1953 až 1957 študoval na Bradford College of Art a v rokoch 1959 až 1962 na Royal College of Art v Londýne. Na Royal College of Art odmietol napísať esej vyžadovanú pre ukončenie školy a tak mu pôvodne nebolo dovolené školu ukončiť. Po protestoch mu to škola dovolila a dokonca získal zlatú medailu v súťaži absolventov.

V roku 1964 sa presťahoval do Los Angeles. V Kalifornii bol jeho partnerom Peter Schlesinger, ktorého Hockney často maľoval. Neskôr sa Hockney presťahoval do Paríža, kde maľoval portréty. Dvojportréty ho fascinovali viac, pre diváka bol zaujímavý vzťah medzi dvomi ľuďmi. V 70. rokoch bol fascinovaný novou technológiou, polaroidovou fotografiou. Vytvoril stovky koláží. Tvoril tiež s fotokopírkou a faxom, diela boli tvorené mnohými tlačenými papiermi. V 80. rokoch stratil viacero kamarátov kvôli epidémii AIDS. Presťahoval sa späť do Yorkshire a maľoval krajinky.

Jeho dlhoročným partnerom bol Jean-Pierre Gonçalves de Lima.

Hockney „zomrel pokojne“ v svojom dome v Londýne 11. júna 2026.

## Dielo

Jeho najznámejším obrazom je *A Bigger Splash*. Jeho obraz *Portrét umelca (bazén s dvoma postavami)* bol v novembri 2018 vydražený za takmer 78 miliónov eur čím sa stal najdrahším dielom žijúceho umelca. O rok neskôr bol tento rekord prekonaný.

V druhom ročníku Royal College of Art Hockney namaľoval obraz *We Two Boys Together Clinging* na ktorom sú dvaja muži v objatí. Obraz bol radikálny, pretože v roku 1961 bola podľa britských zákonov homosexualita stále nelegálna. Čiastočne dekriminalizovaná bola až v roku 1967. Obraz odkazoval na báseň rovnakého názvu, ktorej autorom bol Walt Whitman. Nasledujúcu dekádu Hockney maľoval obrazy, ktoré zaznamenávali vzťahy rovnakých pohlaví, často zobrazoval každodenné momenty domáceho gej života. Obraz *Domestic Scene, Los Angeles* obsahuje muža v sprche a iný muž mu umýva chrbát. V roku 1966 namaľoval obraz *Peter Getting Out of Nick's Pool* zobrazuje nahého muža, ako vychádza z bazéna.

Kritik Will Gompertz sa vyjadril, že Hockney bol vždy radikál, od začiatku svojej tvorby až po posledné diela. Aj v nich Hockney prináša radosť v dobe plnej cynizmu.

## Ocenenia

* 1990: odmietol rytiersky titul
* Rad za zásluhy (Order of Merit)

## Referencie

## Iné projekty

Commons* Commons ponúka multimediálne súbory na tému **David Hockney**